ഒക്ടോബര് ഒന്ന് മുതല് മൂന്ന് ബാങ്കുകളുടെ ചെക്ക് ബുക്കുകള് അസാധുവാകും മുന്നറിയിപ്പുമായി പഞ്ചാബ് നാഷണല് ബാങ്ക് ന്യൂഡല്ഹി: ഒക്ടോബര് ഒന്ന് മുതല് മൂന്ന് ബാങ്കുകളുടെ ചെക്ക് ബുക്കുകള് അസാധുവാകുമെന്നാണ് പി.എന്.ബിയുടെ മുന്നറിയിപ്പ്. ഓറിയന്റല് ബാങ്ക് ഓഫ് കൊമേഴ്സ്, യുണൈറ്റഡ് ബാങ്ക് ഓഫ് ഇന്ത്യ, അലഹബാദ് ബാങ്ക് എന്നി പൊതുമേഖല ബാങ്കുകളുടെ ചെക്ക് ബുക്കുകളാണ് ഒക്ടോബര് മുതല് അസാധുവാകുന്നത്. ഒക്ടോബര് ഒന്നു മുതല് ഈ ചെക്കുകളില് ഇടപാടുകള് നടത്താന് കഴിയാത്തതിനാല് പഴയ ചെക്ക് ബുക്കുകള് ഉടന് മാറ്റി പുതിയ ഐഎഫ്എസ്സി, എംഐസിആര് കോഡുകള് ഉള്പ്പെടുന്ന ചെക്ക് ബുക്ക് കൈപ്പറ്റാന് ഇന്ത്യന് ബാങ്കും, പി.എന്.ബിയും അറിയിച്ചു. അക്കൗണ്ടുടമകള്ക്ക് പുതിയ ചെക്ക് ബുക്ക് അടുത്തുള്ള ബ്രാഞ്ചില് നിന്ന് വാങ്ങാന് കഴിയും. ഇന്റര്നെറ്റ് ബാങ്കിംഗ് അല്ലെങ്കില് മൊബൈല് ബാങ്കിംഗ് വഴിയും അപേക്ഷ നല്കാം. കൂടാതെ കോള് സെന്റര് വഴിയും പുതിയ ചെക്ക്ബുക്ക് ആവശ്യപ്പെടാം.